
REFERAT
Privind modificarea art.2 din HCL 183/ 18.04.2006 privind participarea Consiliului Local în calitate de sustinator financiar al proiectului  „Comemorarea a 50 de Ani de la Miscarile Studentesti Anticomuniste”, organizat de Asociatia Fostilor Detinuti Politici Timisoara 
Asociatia Fostilor Detinuti Politici Timisoara  a depus solicitarea nr. SC2006- 000488/ 12.01.06 privind susţinerea financiară a proiectului „Comemorare 50 de Ani de la Miscarile Studentesti Anticomuniste”, in perioada 1 mai- 30 octombrie 2006. 
In sedinta din 18.04.2006 prin Hotararea Consiliului Local nr. 183 acest proiect a fost aprobat cu suma de 5.000 RON.
            Datorita importantei si scopului proiectului de a valorifica din punct de vedere istoric evenimente petrecute în mediile universitare din Timişoara cu 50 de ani in urma şi in lupta de rezistenţa anticomunistă din România, propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, suplimentarea sumei aprobate initial cu 20.000 RON din cap.67.02. „Cultură, recreere şi religie” (67.02.50 Altele ).

Mentionam ca în cadrul proiectului se vor organiza adunări comemorative, cu reprezentanţi locali, din ţară şi străinătate, un simpozion vizând valorificarea istorică a unora din cele mai reprezentative forme de rezistenţă anticomunistă cu participarea unor istorici, politologi, oameni de cultură. De asemenea se intentioneaza punerea în valoare a monumentului resistenţei anticomuniste de la Pădurea Verde, si proiectarea si realizarea unui monument omagial şi a unor plăci comemorative legate de mişcările studenţeşti.

Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

